29/03/2019 | Administración LocalMunicipal
Bergondo
Secretaría
Bases que rexerán o XIV Concurso de Marca-Páxinas e o XX Certame Literario “Bergondo nun Conto”

Asunto: convocatoria do XIV concurso de marca-páxinas e o XX certame literario “Bergondo nun conto”. Por esta alcaldía emitiuse a resolución de alcaldía 427/2019, de data 25 de marzo, que transcrita literalmente di: Visto o informe- proposta da concelleira delegada de Cultura, Ensino e Deporte do Concello de Bergondo (A Coruña), Patricia Vázquez Figueroa, con data 25 de marzo de 2019, onde constan as bases do XIV Concurso de marca-páxinas e do XX Certame Literario “Bergondo nun conto”, correspondentes á XX Semana das Letras Galegas, e segundo o establecido no artigo 21.1 da Lei 7/85 de 2 de abril, reguladora das bases de réxime local, RESOLVO: Primeiro: convocar o XIV Concurso de marca-páxinas e o XX Certame Literario “Bergondo nun conto”. Neste concurso entregarase un agasallo por participante e un premio por modalidade. Se unha mesma persoa participa no certame e no concurso só se lle entregará un agasallo. Segundo: aprobar as bases que rexerán este concurso e certame, propostas pola concelleira delegada de Cultura, Ensino e Deporte do Concello de Bergondo, Patricia Vázquez Figueroa, con data 25 de marzo, que se transcriben a continuación: 1. Hai tres categorías: a. Educación Infantil e 1º ciclo de Primaria. b. 2º e 3º ciclo de Primaria. c. Secundaria e adultos.2. Versará sobre calquera das seguintes temáticas: “A/s nosa/s biblioteca/s”, a importancia das bibliotecas en Bergondo, como serán as bibliotecas de Bergondo nun futuro.3. Os traballos presentaranse en formato DIN A4, formato narrativo ou poesía, a man ou mecanografados.1. Hai catro categorías: a. Educación Infantil. b. Educación Primaria (1º, 2º e 3º). c. Educación Primaria (4º, 5º e 6º). d. Educación Secundaria e adultos.2. Deberá gardar relación co Día das Letras Galegas ou co autor homenaxeado: Maria Elicia Diadji Ruiz de Eguino Orovitg.3. O marca-páxinas pode presentarse en diferentes formatos. a. Altura: mín.10 cm./ máx.20 cm. b. Anchura: mín.4,5 cm./máx.8 cm. c. Marxe mínimo en todo o marca-páxinas de 0,5 cm.4. Pódense realizar a man ou ordenador, preferiblemente en cartolina.1. A participación supón a total aceptación das bases 2. Presentaranse con todos os datos na parte posterior: categoría, nome, enderezo e teléfono.3. Poderá participar calquera persoa maior de 3 anos empadroada no concello de Bergondo ou que curse os seus estudos no C. R. A de Bergondo, no C. P. I Cruz de Sar, no CPAP de Bergondo ou no CFEA de Guísamo.4. Os traballos deben estar escritos en lingua galega e deberán ser orixinais, inéditos e non premiados.5. A entrega realizarase na Casa de Cultura ou na Senra, sendo a data límite de entrega o venres 26 de abril de 2019.6. Todos os traballos dos concursos exporanse no edificio cultural A Senra durante o mes de maio, coincidindo coa festividade das Letras Galegas.7. Despois da entrega de premios todos os contos encadernaranse e estarán na aula de lectura da Senra a disposición de todos/as os/as usuarios/as.8. O xurado estará formado por 3 empregados públicos designados polo concello 9. O fallo: a deliberación do xurado será en segredo, e delas estenderase a acta correspondente. O xurado emitirá os fallos nun máximo de cinco días hábiles a partir da data límite de entrega dos traballos.10. Haberá un premio por cada categoría. O xurado poderá declarar deserto calquera deles no caso de considerar insuficiente a calidade dos traballos presentados.11. Todos/as os/as participantes recibirán un agasallo.12. A organización resérvase o dereito a publicar os traballos premiados. Neste senso os/as autores/as renuncian a calquera tipo de remuneración económica.13. O xurado está facultado para tomar a decisión que considere oportuna ante a aparición dalgún imprevisto non recollido expresamente nestas bases, a participación conleva a aceptación de todas elas.” En Bergondo, 26 de abril de 2019 A alcaldesa Alejandra Pérez Máquez